Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ σχετικά με διαρθρωτικές ενέργειες στον τομέα της αλιείας (98/C 176/04) COM(98) 131 τελικό - 98/0116(CNS)

(Υποβλήθηκε από την Επιτροπή στις 19 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

(1) ότι η κοινή αλιευτική πολιτική συμβάλλει στην υλοποίηση των γενικών στόχων του άρθρου 39 της συνθήκης 7 ότι, ιδίως, ο κανονισμός (ΕΟΚ) αριθ. 3760/92 του Συμβουλίου, της 20ής Δεκεμβρίου 1992, για τη θέσπιση κοινοτικού συστήματος για την αλιεία και την υδατοκαλλιέργεια (1), όπως τροποποιήθηκε από την πράξη προσχώρησης της Αυστρίας, της Φινλανδίας και της Σουηδίας, ευνοεί τη δημιουργία ισορροπίας μεταξύ της διατήρησης και της διαχείρισης των πόρων, αφενός, και της αλιευτικής προσπάθειας και της σταθερής και ορθολογικής εκμετάλλευσης των εν λόγω πόρων, αφετέρου 7

(2) ότι οι διαρθρωτικές ενέργειες του τομέα της αλιείας και υδατοκαλλιέργειας (ο οποίος στο εξής καλείται «τομέας»), πρέπει να συμβάλλουν στην υλοποίηση των στόχων της Κοινής Αλιευτικής Πολιτικής, καθώς και στην υλοποίηση των στόχων του άρθρου 130 Α της συνθήκης 7

(3) ότι η ενσωμάτωση των διαρθρωτικών ενεργειών του τομέα στο επιχειρησιακό μέσο των Διαρθρωτικών Ταμείων το 1993 βελτίωσε τη συνέργεια των κοινοτικών ενεργειών και κατέστησε δυνατή τη συμβολή, κατά συνεκτικότερο τρόπο, στην ενίσχυση της οικονομικής και κοινωνικής συνοχής,

(4) ότι ο κανονισμός (ΕΚ) αριθ. [. . ./98] του Συμβουλίου περί των γενικών διατάξεων για τα Διαρθρωτικά Ταμεία, θεσπίζει πλήρη αναθεώρηση των μηχανισμών λειτουργίας των διαρθρωτικών πολιτικών, η οποία θα τεθεί σε εφαρμογή από την 1η Ιανουαρίου 2000 7 ότι οι διαρθρωτικές ενέργειες του τομέα εντάσσονται στους στόχους προτεραιότητας των διαρθρωτικών ταμείων αριθ. 1 και 2 που ισχύουν από την εν λόγω ημερομηνία 7 ότι πρέπει, κατά συνέπεια, να καταργηθεί ο κανονισμός (ΕΟΚ) αριθ. 2080/93, της 20ής Ιουλίου 1993, για τις διατάξεις εφαρμογής του κανονισμού (ΕΟΚ) αριθ. 2052/88, όσον αφορά το χρηματοδοτικό μέσο προσανατολισμού της αλιείας (2) και να αντικατασταθεί από ένα νέο κανονισμό που προβλέπει ιδίως τις αναγκαίες διατάξεις μετάβασης από τον ένα κανονισμό στον άλλο, η οποία αποτρέπει τη διακοπή των διαρθρωτικών ενεργειών 7

(5) ότι δεν συμβιβάζεται ο αποκλειστικός περιφερειακός χαρακτήρας του προγραμματισμού που προβλέπεται για το στόχο αριθ. 2 των διαρθρωτικών ταμείων, αφενός, με τον προγραμματισμό των συνοδευτικών μέτρων αναδιάρθρωσης των αλιευτικών στόλων, αφετέρου 7 ότι το πρόβλημα δεν τίθεται για το στόχο αριθ. 1 7

(6) ότι, κατά συνέπεια, είναι σκόπιμο να μην ενταχθούν στον προγραμματισμό του στόχου αριθ. 2 τα συνοδευτικά μέτρα αναδιάρθρωσης των αλιευτικών στόλων 7 ότι ενδείκνυται να διατεθούν για τα εν λόγω μέτρα πόροι που προέρχονται από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, με σκοπό την εφαρμογή τους σε όλες τις περιφέρειες, εκτός εκείνων τις οποίες αφορά ο στόχος αριθ. 1, καθώς και στις περιοχές τις οποίες αφορά ο στόχος αριθ. 2 7 ότι η χωριστή αυτή μεταχείριση δεν επηρεάζει την εφαρμογή άλλων διαρθρωτικών ενεργειών του τομέα, ο προγραμματισμός των οποίων θα εξακολουθήσει να πραγματοποιείται στο πλαίσιο του στόχου αριθ. 2 7

(7) ότι, εξάλλου, η Κοινότητα πρέπει να μπορεί να παρεμβαίνει χρηματοδοτικά ακόμη και εκτός των περιφερειών και περιοχών τις οποίες αφορούν οι στόχοι αριθ. 1 και 2 για όλες τις διαρθρωτικές ενέργειες του τομέα 7 ότι ενδείκνυται επίσης να διατεθούν για την ενέργεια αυτή πόροι που προέρχονται από το τμήμα Εγγυήσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι διαρθρωτικές ενέργειες που αναλαμβάνονται με κοινοτική χρηματοδοτική συμμετοχή δυνάμει του παρόντος κανονισμού στον τομέα της αλιείας, της υδατοκαλλιέργειας καθώς και της μεταποίησης και της εμπορίας των προϊόντων τους (ο οποίος στο εξής καλείται «τομέας») συμβάλλουν στην υλοποίηση των γενικών στόχων που απαριθμούνται στα άρθρα 39 και 130Α της συνθήκης καθώς επίσης και των στόχων που ορίζονται από τους κανονισμούς (ΕΟΚ) αριθ. 3760/92 και (ΕΚ) αριθ. [. . ./98].

2. Οι ενέργειες που αναφέρονται στην παράγραφο 1, έχουν τους ακόλουθους στόχους:

α) συμβολή στην επίτευξη βιώσιμης ισορροπίας μεταξύ των αλιευτικών πόρων και της εκμετάλλευσής τους 7

β) ενίσχυση της ανταγωνιστικότητας των διαρθρώσεων εκμετάλλευσης και ανάπτυξης βιώσιμων οικονομικά επιχειρήσεων στον τομέα 7

γ) βελτίωση του εφοδιασμού και της αξιοποίησης των προϊόντων αλιείας και υδατοκαλλιέργειας 7

δ) συμβολή στην αναζωγόνηση των περιοχών που εξαρτώνται από την αλιεία.

3. Η χρηματοδοτική συμμετοχή της Κοινότητας μπορεί να παρασχεθεί για την εφαρμογή μέτρων που συμβάλλουν σε έναν ή περισσότερους από τους στόχους που αναφέρονται στην παράγραφο 2, σύμφωνα με τις διατάξεις που αναφέρονται στα άρθρα 2 και 3.

4. Στο πλαίσιο της διαδικασίας που αναφέρεται στο άρθρο 5, το Συμβούλιο καθορίζει τους τομείς παρέμβασης των διαρθρωτικών ενεργειών που αναφέρονται στην παράγραφο 1, του παρόντος άρθρου.

Άρθρο 2

1. Θεσπίζεται χρηματοδοτικό μέσο προσανατολισμού της αλιείας, το οποίο στο εξής αποκαλείται «ΧΜΠΑ».

2. Οι ενέργειας που αναλαμβάνονται με τη χρηματοδοτική συμμετοχή του ΧΜΠΑ εντάσσονται στους στόχους αριθ. 1 και 2 των Διαρθρωτικών Ταμείων. Καλύπτουν όλες τις διαρθρωτικές ενέργειες του τομέα, εκτός εκείνων που αναφέρονται στο άρθρο 3.

3. Εξάλλου, σύμφωνα με τα άρθρα 21 και 22 του κανονισμού (ΕΚ) αριθ. [. . ./98] το ΧΜΠΑ συμμετέχει στη χρηματοδότηση:

α) καινοτόμων ενεργειών που περιλαμβάνουν ιδίως ενέργειες διεθνικού χαρακτήρα και δημιουργίας δικτύου επιχειρηματιών του τομέα και παράκτιων ζωνών που εξαρτώνται από την αλιεία 7

β) μέτρων τεχνικής υποστήριξης.

Σύμφωνα με το άρθρο 21 παράγραφος 2 του κανονισμού (ΕΚ) αριθ. [. . ./98], το πεδίο εφαρμογής που αναφέρεται στο πρώτο εδάφιο, στοιχείο α) επεκτείνεται με την απόφαση της συμμετοχής των Ταμείων σε μέτρα που μπορούν να χρηματοδοτηθούν στο πλαίσιο των κανονισμών (ΕΚ) αριθ. [. . ./98] [ΕΤΠΑ], (ΕΚ) αριθ. [. . ./98] [ΕΚΤ] και (ΕΚ) αριθ. [. . ./98] [ΕΓΤΠΕ] του Συμβουλίου προκειμένου να τεθούν σε εφαρμογή όλα τα μέτρα που προβλέπονται από τις σχετικές καινοτόμες ενέργειες.

Άρθρο 3

Το ΕΓΤΠΕ, τμήμα Εγγυήσεων, συμμετέχει στη χρηματοδότηση:

α) συνοδευτικών μέτρων αναδιάρθρωσης των αλιευτικών στόλων στις περιφέρειες τις οποίες δεν αφορά ο στόχος αριθ. 1 των Διαρθρωτικών Ταμείων 7

β) του συνόλου των διαρθρωτικών ενεργειών του τομέα, στις περιφέρειες τις οποίες δεν αφορούν οι στόχοι αριθ. 1 και 2 των Διαρθρωτικών Ταμείων.

Άρθρο 4

Η χρηματοδοτική συμμετοχή που παρέχεται σε κάθε μεμονωμένη ενέργεια στο πλαίσιο των μέτρων που αναφέρονται στο άρθρο 1 παράγραφος 3, δεν μπορεί να υπερβεί το μέγιστο ποσό που καθορίζεται σύμφωνα με τη διαδικασία που προβλέπεται στο άρθρο 5.

Άρθρο 5

Με την επιφύλαξη του άρθρου 6, το Συμβούλιο, κατόπιν προτάσεως της Επιτροπής σύμφωνα με τη διαδικασία που προβλέπεται στο άρθρο 43 της συνθήκης, αποφασίζει, το αργότερο στις . . ., τις λεπτομέρειες και τους όρους κοινοτικής χρηματοδοτικής συμμετοχής στις διαρθρωτικές ενέργειες που αναφέρονται στα άρθρα 2 και 3.

Άρθρο 6

1. Ο διατάξεις των κανονισμών (ΕΟΚ) αριθ. 4028/86 (3) και (ΕΟΚ) αριθ. 4042/89 (4) του Συμβουλίου εξακολουθούν να εφαρμόζονται στις αιτήσεις συνδρομής που υπεβλήθησαν πριν από την 1η Ιανουαρίου 1994.

2. Τα τμήματα των ποσών, για τα οποία αναλήφθηκαν υποχρεώσεις στο πλαίσιο της χορήγησης συνδρομής για τα έργα της Επιτροπής μεταξύ της 1ης Ιανουαρίου 1989 και της 31ης Δεκεμβρίου 1993 δυνάμει του κανονισμού (ΕΟΚ) αριθ. 4028/86, και τα οποία δεν αποτέλεσαν αντικείμενο αίτησης οριστικής πληρωμής προς την Επιτροπή το αργότερο έξι έτη και τρεις μήνες μετά την ημερομηνία χορήγησης της συνδρομής, αποδεσμεύονται αυτοδικαίως από την Επιτροπή το αργότερο έξι έτη και εννέα μήνες από την ημερομηνία χορήγησης συνδρομής και παρέχουν δικαίωμα επιστροφής των αχρεωστήτως καταβληθέντων ποσών, υπό την επιφύλαξη των έργων τα οποία αποτελούν αντικείμενο αναστολής για δικαστικούς λόγους.

Άρθρο 7

Ο κανονισμός (ΕΟΚ) αριθ. 2080/93 καταργείται από 1ης Ιανουαρίου 2000.

Ο παραπομπές στον καταργούμενο κανονισμό θεωρούνται ως παραπομπές στον παρόντα κανονισμό.

Άρθρο 8

Οι μεταβατικές διατάξεις που προβλέπονται στο άρθρο 52 του κανονισμού (ΕΚ) αριθ. [. . ./98] εφαρμόζονται κατ' αναλογία.

Άρθρο 9

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Συμβούλιο

. . .

(1) ΕΕ L 389 της 31.12.1992, σ. 1.

(2) ΕΕ L 193 της 31.7.1993, σ. 1.

(3) ΕΕ L 376 της 31.12.1986, σ. 7.

(4) ΕΕ L 388 της 30.12.1989, σ. 1.